钦定古今图书集成/明伦汇编/交谊典/第077卷 > 《倦寻芳》〈饯周定夫〉前人
## 钦定古今图书集成/明伦汇编/交谊典/第077卷 > 《倦寻芳》〈饯周定夫〉前人

暮帆挂雨，冰岸飞梅，春思零乱。送客将归，偏是故宫
离苑。醉酒曾同凉月饮，寻芳还隔红尘面。去难留，怅
芙蓉路窄，绿杨天远。便系马、莺边清晓，烟草晴花，
沙润香软。烂锦年华，谁念故人游倦。寒食相思堤上
路，行云应在孤山畔。寄新吟，莫空回、五湖春雁。